Rex Anderson
Rex Anderson (Anglice: Leroy Anderson, natus die 29 Iunii 1908 – mortuus die 18 Maii 1975) fuit compositor Americanus. Uno concerto clavilico excepto, omnia opera sua edita sunt brevia, ad orchestram composita, quae saepe 'novitates' appellari possunt, interdum insolitis instrumentis usa velut papyro harenato vel machina scriptoria. A multis peritus artis orchestrationis habetur et fortasse notissimus est gratia operis Sleigh Ride ('Vectatio in Trahea'), quod summa aestate conscripsit.